અમદાવાદ: ડિસેમ્બર મહિનો એટલે પાર્ટીઓનો મહિનો કહેવામાં આવે છે. ખાસ કરીને તા.રપથી ૩૧ ડિસેમ્બર સુધી પાર્ટીઓ યોજાતી હોય છે. આવતી કાલે નાતાલનો તહેવાર હોવાથી અને તા.૩૧ ડિસેમ્બર ર૦૧પનો આખરી દિવસ હોવાથી નવા વર્ષ ર૦૧૬ને વધાવવા શહેરમાં અનેક જગ્યાએ હોટલો, કલબો તેમજ ફાર્મહાઉસોમાં પાર્ટીઓનું આયોજન થાય છે. પાર્ટીઓ દરમિયાન તેમજ નવા વર્ષના વધામણા દરમિયાન કોઇ અનિચ્છનીય બનાવ ન બને તેને ધ્યાનમાં રાખીને પોલીસે સતર્કતાના ભાગરૂપે તૈયારીઓ શરૂ કરી છે.